পুজোতে সুখবর! খুলতে চলেছে রুফটপ রেস্তোরাঁ

কলকাতা: পুজোর আগেই কলকাতাবাসীদের জন্য সুখবর শোনাল পুরসভা। ফের খুলতে চলেছে রুফটপ রেস্তোরাঁ (Rooftop Resturant)। তবে শর্তসাপেক্ষে। পুর ও নগরোন্নয়ন মন্ত্রী ফিরহাদ হাকিমে (Firhad Hakim) দিলেন কড়া বার্তা।

৫ মে, ২০২৫-এ বড়বাজারের মেছুয়ায় হোটেলে ঘটে অগ্নিকাণ্ড। মৃতের সংখ্যা ১৪ ছাড়িয়ে যায়। আর তারপরেই জানা যায়, কলকাতার বিভিন্ন হোটেলে অগ্নিনির্বাপণ ব্যবস্থা ঠিক ঠাক নেই। নড়েচড়ে বসে প্রশাসন। বহুতলের ছাদ বিক্রি করা যাবে না, রুফটপ রেস্তরাঁ বন্ধ রাখার কথাও ঘোষণা করা হয়। তারপর থেকেই একের পর এক রুফটপ রেস্তোরাঁ করা হয় বন্ধ। এককথায়, কলকাতার প্রাণ বন্ধ হয়ে যায়। তবে পুজোর আগেই খুলতে চলেছে কলকাতার রুফটপ রেস্তোরাঁ (Rooftop Resturant Reopening)।

আরও পড়ুন: পুজোর অনুদান মামলায় এবার নয়া নির্দেশিকা হাইকোর্টের, কোন শর্তে মিলবে অনুদান?

কোনও রুফটপ রেস্তরাঁ থেকে অগ্নিকাণ্ডের ঘটনা যাতে না ঘটে, সেদিকে নজর রাখতে হবে কড়া ভাবে, স্পষ্টত জানিয়েছেন মেয়র ফিরহাদ হাকিম। ফিরহাদ হাকিমের কড়া বার্তা, “মানুষের প্রাণের বিনিময়ে ব্যবসা চলতে পারে না। ছাড়পত্র চাইলে নিয়ম মানতেই হবে।”

বুধবার ফিরহাদ হাকিম বলেন, “ছাড়পত্র চাই? তা হলে অগ্নি নিরাপত্তা আগে। নতুন করে আমরা কোনও রেস্তরাঁর অনুমোদন দিচ্ছি না। তবে যেগুলি ছিল, সেগুলি পুজোর আগেই চালু হবে।তবে রুফটপ চালু করা হলেও মানতে হবে একাধিক শর্ত। মোট রুফটপের ৫০ শতাংশ খালি রাখতে হবে। যেদিকে হাইড্রোলিক ল্যাডার ঢুকবে রেস্তরাঁর সেই দিকে ৫০ শতাংশ এলাকা খালি রাখতে হবে, যাতে উদ্ধারকাজ করা যায়। মানুষকে বাঁচাতে যা যা প্রয়োজনীয় প্রস্তুতি রাখা দরকার, তা রাখতে হবে। রাখতে হবে প্রয়োজনীয় অগ্নি নির্বাপণ ব্যবস্থা।”

অর্থাৎ, এবার সংশ্লিষ্ট রুফটপ রেস্তোরাঁ মালিকদের জমা দিতে হয় কাগজপত্র। তারপর রাজ্যের তরফে স্বাধীন একটি সংস্থাকে দিয়ে করানো হয় অডিট। আর এবার রাজ্য স্পষ্টত জানিয়ে দিয়েছে, রাজ্যের দেওয়া শর্তের সঙ্গে যদি মিলে যায় রুফটপ রেস্তোরাঁগুলিকে দেওয়া শর্ত তবেই মিলবে রেস্তোরাঁ চালুর অনুমতি। আর তা যদি না মেলে তাহলে পাকাপাকিভাবে বাতিল হবে শর্ত না মেলা রেস্তোরাঁর লাইসেন্স। তাও, পাকাপাকিভাবে।

দেখুন অন্য খবর

The post পুজোতে সুখবর! খুলতে চলেছে রুফটপ রেস্তোরাঁ first appeared on KolkataTV.